作者：孙居敬
词牌/韵律：贺新郎

paragraphs: 风月为佳节。
更湖光、平铺十里，水晶宫阙。
若向孤山邀俗驾，只恐梅花凄咽。
有图画、天然如揭。
好看骚人冰雪句，走龙蛇、醉墨成三绝。
尘世事，谩如发。
真须脚踏层冰滑。
倚高寒、身疑羽化，水平天阔。
目送云边双白鹭，杳杳冲烟出没。
□□□、□□□□。
唤醒儿曹梁甑梦，把逍遥、齐物从头说。
洗夜光，弄明月。